Isabelle Eberhardt

Isabelle Eberhardt (Genêve, 17 febrewaris 1877 — Aïn Sefra, Algerije, 21 oktober 1904) wie in Switsersk/Russysk ûntdekkingsreizgster en skriuwster dy't yn Noard-Afrika wenne en reizge. 

Foar dy tiid wie Isabelle Eberhardt in tige ûnôfhinklike frou, dy't de kovinsjonele Jeropeeske moraal ôfwiisde en har eigen gong gie en har boppedat, út oertsjûging, bekearde ta de islam.  Isabelle wie goed oplaat en learde floeiend Arabysk sprekken en in stikmannich oare talen. Mei jonge jierren klaaide hja har al as in man fanwegen de gruttere frijheid dy't hja dan hie yn de maatskiplike omgong.

Under de skûlnamme 'Si Mahmoud' en ferklaaid as in man, swalke hja op it hynder troch de woastyn en besocht se sels islamityske hillige plakken. Har reizen betelle se mei it skriuwen foar Jeropeeske kranten. 

De libbensstyl fan Eberhardt - sy smookte hasjysj, dronk as in keardel en wie seksueel frijfjochte - joech yn dy tiid de noadige opskuor.

Eberhardt stoar mei 27 jier, doe't har hutsje yn de woastyn meiskuord waard troch in modderstream. Har deiboeken binne nei de oerstreaming werom fûn en ek yn it Nederlânsk oerset.

 Wurk 
 Sud Oranais, 1905, J. Losfeld, Parys, 2003
 Notes de route, 1908
 Pages d'Islam, 1908
 Trimardeur, 1911
 Dans l'ombre chaude de l'Islam, 1921
 Mes Journaliers, 1923
 Amara le forçat, l'Anarchiste, 1923
 Au Pays des sables (1e edysle mei de titel Contes et paysage, 1925), J. Losfeld, Parys, 2002

 Nederlânske útjeften 
 Isabelle Eberhardt, een vrouw door de woestijn ISBN 9041705716
 Isabelle Eberhardt. Brieven, dagboeken en verhalen samle en ynlaat fan Eglal Errera. ISBN 9067661503

Kategory:Switsersk ûntdekkingsreizger
Kategory:Switsersk reisferhaleskriuwer
Kategory:Switsersk skriuwer yn it Frânsk
Kategory:Switsersk anargist
Kategory:Algerynsk ûntdekkingsreizger
Kategory:Algerynsk reisferhaleskriuwer
Kategory:Algerynsk anargist
Kategory:Persoan dy't omkommen is troch ferdrinking
Kategory:Frânsk-Switsersk persoan
Kategory:Switsersk persoan fan Armeensk komôf
Kategory:Switsersk persoan fan Dútsk komôf
Kategory:Switsersk persoan fan Russysk komôf
Kategory:Algerynsk persoan fan Armeensk komôf
Kategory:Algerynsk persoan fan Dútsk komôf
Kategory:Algerynsk persoan fan Russysk komôf
Kategory:Algerynsk persoan fan Switsersk komôf
Kategory:Persoan fan Baltysk-Dútsk komôf
Kategory:Persoan berne yn 1877
Kategory:Persoan stoarn yn 1904